SAAM รับงานพัฒนา 10 โรงไฟฟ้าชีวมวลญี่ปุ่น รวม 100 MW มูลค่า 289 ลบ.
SAAM เซ็นสัญญารับงานพัฒนาโรงไฟฟ้าชีวมวลญี่ปุ่น 10 โครงการ รวม 100 MW ให้ "โคลเวอร์ เพาเวอร์" มูลค่า 289 ลบ.
SAAM เซ็นสัญญารับงานพัฒนาโรงไฟฟ้าชีวมวลญี่ปุ่น 10 โครงการ รวม 100 MW ให้ "โคลเวอร์ เพาเวอร์" มูลค่า 289 ลบ.
14 พ.ค. 2564

บริษัท เอสเอเอเอ็ม เอ็นเนอร์ยี่ ดีเวลลอปเมนท์ จำกัด (มหาชน) หรือ SAAM เปิดเผยว่า บริษัทฯ ได้เข้าลงนามในสัญญาให้บริการพัฒนาโครงการโรงไฟฟ้าพลังงานชีวมวลในประเทศญี่ปุ่น (Project Development Service Agreement”) กับ บริษัท โคลเวอร์ เพาเวอร์ จำกัด (มหาชน) หรือ CV จำนวน 10 โครงการ ขนาดโครงการละ 10 เมกะวัตต์ โดยแบ่งออกเป็น 2 ระยะ ระยะที่หนึ่ง จำนวน 6 โครงการ ขนาดรวม 60 เมกะวัตต์ และ ระยะที่สอง จำนวน 4 โครงการ ขนาดรวม 40 เมกะวัตต์ มูลค่างานตามสัญญา 1,000 ล้านเยน (ประมาณ 289 ล้านบาท)
โดยระยะเวลาในการส่งมอบ – คาดการณ์ว่า จะใช้ระยะเวลาประมาณ 12 – 14 เดือน สำหรับการส่งมอบ โครงการระยะที่หนึ่งให้เสร็จสมบูรณ์ และจะใช้ระยะเวลาอีกประมาณ 10-12 เดือน สำหรับการส่งมอบโครงการระยะที่สองให้เสร็จสมบูรณ์